Дарсил тема: Фазу Г1алиева «Кини»

Дарсил мурад:

1)Ф.Г1алиевалъул г1умру ва творчествоялъул х1акъалъулъ къокъаб баян кьей ; хабаралъул идейиябгун-художествияб анализ гьабизе ц1алдохъаби ругьун гьари ;хабаралъул героязе хасият кьезе ругьун гьари.

2)ц1алдохъабазул раг1абазул нахърател бечед гьаби,ва ц1иял раг1аби каламалъулъ х1алт1изаризе ругьун гьари;щибав героясул г1амал – хасияталдаса пайда босизе ругьун гьари;

3)авар мац1алъул берцинлъи бихьизаби,мац1 ц1унизе ккей бич1ч1изаби.

Дарсил алатал: интеракт.доска , Ф.Г1алиевалъул т1ахьал , «Маг1арулай» журнал , кини ,свенек .

Дарсил ин:

Учитель: Рорч1ами ,лъимал! Х1адурлъе киналго дарсиде. Жакъа буго нилъер г1адатияб гуреб рагьараб дарс. Кинаб асар нилъеца жакъа малъизе бугеяли лъазе ккани нилъеца гьаб раг1икъот1алъе жавабал ратизе ккола.

|  |  |  |  |  |  |  |  |
| --- | --- | --- | --- | --- | --- | --- | --- |
| **1** Б | у | й | н | а | к | с | к |
| 2 А |  б | у | т1 | а | л | и | б |  |
|  | 3 м | а | н | а | р | ш | а |
| 4 м | а | ш | И  | д | а | т |

1. Кинаб Дагъистаналъул шагьаралда бугеб педучилище лъугьизабураб Расул Х1амзатовас?
2. «Дир Дагъистан» абураб асаралъул аслияв героязул цояв.
3. М. Мух1амадовасул къисаялде ц1ар ,ясалъул ц1ар.
4. «Эбелалъул рак1» абураб коч1ол авторасде ц1ар.

Учитель: Х1алч1ахъадал ! раг1икъот1алъе жавабал нилъеца ратана , гьанже хал гьабе гьанже нужеца т1огьилаб кьералъ хъварал бок1оназда буго нилъер темаги хъван. (ц1алдохъанас ц1алила)

Жакъа нилъеца малъизе буго Фазу Г1алиевалъул хабар «Кини».

Маг1ардасан чвахулеб лъарал бакънал берцинаб,

Муг1рул т1огьиб бижараб т1огьол мах1ги гьуинаб,

Чабхилъ к1анц1араб иццул т1ок1к1и- гвангъи ц1ик1к1араб,

Гьеб кинабго раг1ула дур коч1олъ жубан ,Фазу.

Дур саринал раг1ич1еб бок1он гьеч1о ракьалда,

Чехь бух1ич1ей эбелалъ маг1у гьабуларебила,

Дуца гьабуна маг1у ,т1олгоязего г1ураб.

Г1анхил Маринил букъараб к1алги ч1валхун,

Муг1рул кьурабалъ багъун г1асрабаца ах1ана.

Ах1е дурго кеч1 ,Фазу ,дир пикраби руго гьал,

Дур коч1ол асар буго жив- живасул рек1еда.

Абула,гьунар бугел г1адамал эбелалъ гьаруларин, заманаялъ гьарулин. Цо рахъалъ гьеб бит1арабги батила. Рик1к1адаб маг1арул росулъ , шаг1ирзабазул Ват1ан – хунздерил т1алъиялда йижарай , гьит1инго эбелалъул маг1уги бич1ч1арай Фазул яхъана дунялалдаго ц1ар раг1арай поэтесса.

Щибаб иш гьабулаго нилъеда цере рук1уна цо кинал рук1аниги мурадал. Кин нужеда кколеб нилъер жакъасеб дарсил мурад кинаб кколеб?

1. Ц1: 1.Фазу Г1алиевалъул х1акъалъулъ ц1ияб материал малъи;
2. Цересел классазда Фазул х1акъалъулъ малъараб материал щула гьаби;
3. «Кини» абураб хабаралъул анализ гьаби.

Учитель: Бит1араб буго, гьел нужеца рехсарал мурадал руго нилъеца жакъасеб дарсида т1уразаризе кколел.

Ц1ияб тема малъилелде цебе нилъеца такрар гьабила цересел классазда малъараб материал. Доскаялда рач1арал коч1ол мухъазул ва текстазул автор лъазе ккола нужеда ва гьел кинаб асаралдаса росарал ругелалиги баян гьабизе ккола.

1. « Мун кибго дунгун буго! Кинидахъ дица къабул гьабураб дур коч1ое кидаго дун хисич1о. Дир рек1елъ ц1а бакизе г1уч1ал росизе дун мадугьалихъе инч1о. Мац1а бат1иял рук1а абе , рак1 цо бугони».

( «Дир Дагъистан»)

1. Жеги рогьун гьеч1о.Рагьда пачалъун

Ч1ег1ераб нак1к1 буго , буртина г1адин.

Г1исинккун щенолеб буго хинаб ц1ад ,

Ц1алк1иниса гъоркье ханжу киниги.

(«Хваразул ц1аралдасан»)

3…Дие макьу гьеч1о.Огь кьог1ал харбал!

Гьаб дир рохалиде рехарал ганч1ал!

Божуге гьезда му, дир камилаб халкъ,

Дур кверзул килищ кив вортилев дун.(«Дир рак1 муг1рузда буго»)

1. Дир маг1у бач1ана бадиса къват1иб,

Къана данде цаби ,вахъана т1аде

Аваразул калам, гьелъул камиллъи!

Кинабго черхалда лъик1лъана ругънал. («Авар мац1»)

5.Дица балъго ,эбел , кваранаб квералъ

Квег1аб берзул маг1у бац1ц1уна сардилъ.

Дун вач1ина духъе,вач1ина духъе,

Чирахъ г1одоб кьурун , кьижа,дир мискин. («Эбелалде»)

Учитель: Х1алч1ахъадал.!Бихьулеб буго нужеда цебесеб материал лъик1 лъалеб бук1ин. Гьанже руссинин нилъ нилъерго темаялде. Цересел классазда нужеца Ф. асарал малъун рук1ана.

Кинал асарал малъарал нужеца Ф.цересел классазда?

Ц1алд.:- «Муг1алим»

 - «Маг1арулав»

 - «Маг1арулазул нус».

Учитель: Ф. гьаюна Х. р. Гиничукь росулъ. Гьит1инаб мехалъго гьей бесдаллъана ва гьелъие тарбия кьуна эбелалъ ва к1одоэбелалъ. Гьелъ лъуг1изабуна Г1араниб гьоркьохъеб школа ва школаги лъуг1изабун гьей уна Москваялда бугеб литинституталде ц1алдезе. Гьений ц1ализе лъугьунаго , Ф. жинца бицухъе , грамматикаялъе гьелъий щола цойил ,цинги гьей йит1ула собеседованиялде ва гьелде абула бицейин дурго Дагъистаналъул . Гьелъ байбихьула бицине притчабаздалъун ,кици бицанк1абаздалъун. Цингиги цо профессорас Ф. абула щибав поэтасул вук1унин идеал , дур идеал щивин? Гьелъ абула жиндир идеал вугин Микилианджело ,жиндир анищ бугин гьанийги ц1алун ,дипломги щун,Италиялде инин ва балагьилин Давидил кверазда кинаб би хьвадулеб бугебали.Гьел профессорзаби рихха – хочула ва гьез абула Кисаян муг1рузда бугеб гьит1инаб росулъ г1урай дуда Микилианджело лъалеян? Фазуца бицуна жиндие гьесул х1акъалъулъ т1ехь кьун бук1анан г1урус учительницаялъ. Цинги гьел профессорзабаз абула Ф мун йигин поэт ,гьединлъидал жидеца мун лит институталдеги йосулей йигин.

Литинститутги лъуг1изе гьабун Ф. Дагъистаналде т1ад юссуна ва чанго соналъ х1алт1ана Дагъучпедгизалъул редакторлъун , х1алт1улей йиго «Маг1арулай» журналалъул бет1ерай релакторлъун. Хъвадаризе байбихьана Ф.гьит1инго, т1оцере хъвана куч1дул, къват1ибе биччана куч1дузул мажмуг1 «Г1агараб росу» (1959). Хадусан маг1арул ва г1урус мац1алда къват1ире риччана г1емерал куч1дузул мажмуг1ал.

«Кини» абураб хабар ц1алулаго нужеда дандч1вазе руго гьадинал ,нужеда маг1на лъаларел раг1аби.

СЛОВАРИЯБ Х1АЛТ1И.

Лах1зат – къокъаб заманаялъул къадар (момент).

Кьерилал – сонал бащадал (ровесники).

Свенек – киниялъул алат.

Арбабаш -

«Кини» абураб хабаралъулъ бицен гьабулел лъугьа – бахъинал кколель руго… ( кини къокъаб х1асил).

1. Лъимал , щиб бихьидал Ф. гьеб хабаралъул лъугьа – бахъинал рак1алде щолел ругел?
2. Кинаб г1умру бук1араб г1адамазул рагъда цебе?
3. Щиб босун бач1араб рагъалъ росулъе?(Гьеб бак1 тексталда батизе)

…Цонигиял гьел г1олоохъабазул бертин…

1. Халунги Ф. эбелги кир данделъарал ? Щиб гьабизе яч1арай йик1арай гьение Ф.эбел?
2. Рагъда хадуб кинаб г1умру байбихьараб росулъ?
3. Халунил х1укму.(Меседоги Т1айгибги данде гьари)
4. Кин нужеда кколеб, Халунил гьеб х1укму бит1араб бук1анищ? Нужеца кин гьабилеб бук1араб?

Учитель: Гьанже,лъимал,нилъеца т1обит1ила гьадинаб къец. Класс нилъеца бикьила 3 группаялде. Щибаб группаялъ нужеда цере ругел раг1абаздасан г1уц1ила кици.

1. Рагъалъ вас гьавуларо,гьавурав ч1ван гурони.
2. Рагъалъ къед гьабуларо, бараб биххун гурони.
3. Ват1ан ц1унун хварав чи хабалъги ч1аго вук1уна.
4. Ват1ан ц1унун хварасе хвел бук1унаро.

Учитель: Ц1одор маххал! Бажарана нужеда гьеб х1алт1иги.Лъимал, кин нужеда бич1ч1унеб т1оцебесеб кициялъул маг1на?

 Ц1алдохъан:

Учитель: Рагъалъ, лъимал , киданиги лъик1аб цадахъ бач1унаро. Рагъалдасанги цох1оцин пайда бук1унаро, г1акълу бугел чаг1аз г1адин раг1удалъун , каламалдалъун ратизе ккола бокьарал суалазе жавабал ва бокьарал масъалабазе х1асилал. Гьеб суал ц1акъго х1ажатаблъун ккола гьаб нилъер жакъасеб – лъеда т1ад лъураб т1амах г1адаб дунялалда. Ц1унаги рагъалдаса!

 Гьанже нужеда дарс кин бич1ч1ун бугищали лъазе дарсил байбихьудаго г1адаб раг1икъот1алъе жавабал ратила нилъеца.

**Раг1икъот1.**

1.Ф.гьаюраб росу.

2.Ф.лъуг1изабураб росдал школа.

3.Ф. х1алт1улей йигей журнал.

4.Щибав маг1арул чи т1ад рек1унеб ц1улал чу.

5. Хабаралъул аслиял героязул цояв.

6.Киб бугеб шагьаралда вукъун вук1арав Халунил вас?

|  |  |  |  |  |  |  |  |
| --- | --- | --- | --- | --- | --- | --- | --- |
| 1. Г | и | н | и | ч | у | кь |  |
| 2.Г1 | а | р | а | н | и | б |  |
| 3.М | а | г1 | а | р | у | л | а | й |  |
| 4.К | и | н | И |  |
| 5.Т1 | а | л | х1 | а | т |  |  |  |
| 6.К | и | е | в |  |

Учитель: Г1акъилал! Бажарана нужеда гьеб раг1икъот1алъе жавабал ратунги. Бокьанищ нужее жакъасеб дарс, лъимал? Гьеб суалалъе жаваб нужеца . цере ругел суратаздалъун кье. Гьимигун бугеб сурат борхе -дарс рек1ее г1ун батанани ,дарс бокьун батич1они – гьими гьеч1еб сурат.

Баркала,лъимал,нужееги жакъасеб дарсида г1ахьаллъи гьабуралъухъ.

Жакъасеб дарс дие лъугьизабизе бокьилаан гьал коч1ол раг1абаздалъун.

 Эбелаб рахьдал мац1,бокьаян абун

 Ах1и балеб буго дунялалдаго.

 Эбел вокьуларев чиго вугодай,

 Чундулги угьдула г1алхуда гьелъулъ.

 Нилъер авар мац1алъ ц1ар ах1улаго,

 Ц1орорал муг1рузда г1азу биуна.

 Г1олилал гьимани,гьеб мац1алъ к1алъан,

 К1анц1ула г1азулъан цо гьайбатаб т1егь.

 Малъе лъималазда гьезул рахьдал мац1,

 Рице гьеб мац1алда гьезий маргьаби.

 Ах1е гьезий куч1дул муг1рузул бицун,

 Г1агараб Дагъистан гьезий бокьизе.

Бокьа нужееги нужерго мац1ги ,нужерго тарихги , адбиятги, маданиятги. Гьеб ккола нилъер аслу.